বিদেশিয়া (নাটক)
বিদেশিয়া (ভোজপুরি: 𑂥𑂱𑂠𑂵𑂮𑂱𑂨𑂰) বা বাহারা বাহার হলো ভোজপুরী নাট্যকার ভিখারি ঠাকুরের একটি ভোজপুরি নাটক। এটি নারীর ক্ষমতায়ন, অভিবাসন এবং দারিদ্র্যের উপর ভিখারি ঠাকুর রচিত বেশ কয়েকটি নাটকের মধ্যে একটি। এর জনপ্রিয়তার কারণে এটি ভোজপুরি অঞ্চলের লোকনাট্য শৈলীতে পরিণত হয়, কিছু পণ্ডিত দাবি করেছেন যে এটি সেই দিনগুলিতে রামায়ণের মতোই জনপ্রিয় ছিল। নাটকটিতে ঊনবিংশ শতাব্দীতে ভোজপুরি সমাজে নারীদের অবস্থা, অভিবাসন ও দারিদ্র্যের সমস্যা তুলে ধরা হয়েছে। নাটকটি ১৯১২ সালে রচিত ও মঞ্চস্থ হয় এবং ১৯১৭ সালে বই আকারে প্রকাশিত হয়।